ai4bharat/Pralekha huggingface dataset:
இளைஞர் நலன் மற்றும் விளையாட்டு அமைச்சகம்
தற்சார்பு இந்தியா இயக்கத்தின் குறிக்கோள்களை எட்ட ஒரு கோடி இளம் தன்னார்வலர்களை திரட்டும் முடிவுக்கு வலு சேர்க்க யுனிசெப் நிறுவனத்துடன் மத்திய இளைஞர் நலன் மற்றும் விளையாட்டு அமைச்சகம் கூட்டு முயற்சி
பிரதமரின் தற்சார்பு இந்தியா அழைப்புக்கு பங்களிக்கும் வகையில், நாட்டில் ஒரு கோடி இளம் தன்னார்வலர்களை திரட்டும் மத்திய இளைஞர் நலன் மற்றும் விளையாட்டு துறை அமைச்சர் திரு. கிரண் ரிஜிஜூவின் திட்டத்தை நிறைவேற்றும் வகையில், யுவாஹ்  அமைப்புடன் மத்திய இளைஞர் நலன் மற்றும் விளையாட்டு அமைச்சகம் உத்தேச அறிக்கையில் கையெழுத்திட்டுள்ளது. இது இந்திய இளைஞர்களிடம் தன்னார்வத்தை ஊக்குவிப்பதுடன், கல்வி மற்றும் பயிற்சியில் இருந்து ஆக்கபூர்வ பணிக்கு செல்ல உதவி, அவர்களை திறன் மிக்க குடிமக்களாக உருவாக்க சேர்ந்து பணியாற்றவும் வகை செய்யும். மத்திய இளைஞர் நலன் மற்றும் விளையாட்டுத் துறை அமைச்சர் திரு. கிரண் ரிஜிஜூ முன்னிலையில், இந்த கூட்டாண்மையை இளைஞர் நல அமைச்சக செயலர் திருமதி. உஷா சர்மா, இந்தியாவில் யுனிசெப் பிரதிநிதி டாக்டர் யாஸ்மின் அலி ஹேக் ஆகியோர்தொடங்கினர்.
இந்தக் கூட்டாண்மையின் முக்கியத்துவம் குறித்து உரையாற்றிய திரு. கிரண் ரிஜிஜூ, ‘’ இந்தச் சவாலான காலகட்டத்தில், இத்தகைய கூட்டாண்மை மிகவும் பொருத்தமானதாகும். நமது தற்போதைய கொள்கைகளுக்கு வலுவான கவனத்தை இது கொடுக்கும் என நான் நம்புகிறேன். இந்திய இளைஞர்களுக்கு தெளிவான வழிமுறையை பிரதமர் உருவாக்கியுள்ளார். இந்திய இளைஞர்களுக்குப் பலனளிக்கும் தற்சார்பு இந்தியா என்னும் உன்னதமான அழைப்பை அவர் விடுத்துள்ளார். இந்தியா அதிக மக்கள் தொகை கொண்ட ஒரு வளரும் நாடாகும். எந்தத் துறையாக இருந்தாலும் இளைஞர்களின் பங்களிப்பு இந்தியாவுக்கு மட்டுமல்லாமல், உலக தளத்திலும் மிகப்பெரிய வேறுபாட்டை ஏற்படுத்தும் ‘’ என்று கூறினார்.
மேலும் பேசிய திரு.கிரண் ரிஜிஜூ , “இளைஞர்களின் கருத்துக்கள் மற்றும் யோசனைகளைக் கவனிப்பதில் இந்திய அரசு உறுதி பூண்டுள்ளது. இந்தப் புதிய வழியிலான சிந்தனைகள், இந்தியாவில் நிலவும், எதிர்வரும் ஏராளமான சவால்களை எதிர்நோக்குவதற்கு நமக்கு தேவையானதாகும். இந்த முடிவை நோக்கி, யுவாஹ், அரசு எந்திரம் போன்ற கூட்டாளிகளுடன் இளைஞர்களை இணைக்கும் செயல்திறன் மிக்க பாலமாக மத்திய இளைஞர் நலன் மற்றும் விளையாட்டு அமைச்சகம் இருக்கும்’’ , என்று கூறினார்.
குடியரசுத் துணைத் தலைவர் செயலகம்
காந்தி ஜெயந்தியை முன்னிட்டு நாட்டு மக்களுக்கு குடியரசு துணைத்தலைவர் வாழ்த்து
மகாத்மா காந்தி பிறந்தநாளை முன்னிட்டு நாட்டு மக்களுக்கு குடியரசு துணைத்தலைவர் திரு ஜெகதீப் தன்கர் வாழ்த்து தெரிவித்துள்ளார்.
அவரது வாழ்த்து செய்தி வருமாறு;
காந்தி ஜெயந்தியை முன்னிட்டு நாட்டு மக்கள் அனைவருக்கும் எனது இதயம் கனிந்த காந்தி ஜெயந்தி நல்வாழ்த்துகளை தெரிவித்துக் கொள்கிறேன்.
மகாத்மா காந்தியின் சத்தியம் மற்றும் அகிம்சை ஆகிய கொள்கைகள் காலனித்துவ ஆட்சிக்கு எதிரான இந்தியாவின் சுதந்திரப் போராட்டத்தில் வழிகாட்டியாக இருந்தன. சுதந்திரம் மற்றும் சமத்துவத்திற்கான அவரது இடைவிடாத தேடல் பாரதத்திற்கு மட்டுமல்லாமல், உலக சமூகத்திற்கும் ஒரு வழிகாட்டியாக உள்ளது.
தேசப்பிதாவுக்கு நாம் அஞ்சலி செலுத்தும் வேளையில், அவரது அடிச்சுவடுகளைப் பின்பற்றி, காந்தியடிகளின் தற்சார்பு, உள்ளடக்கம் மற்றும் உலகளாவிய சகோதரத்துவம் ஆகியவற்றை நிலைநிறுத்த பாடுபடுவோம் என்று உறுதியேற்போம்.
பாதுகாப்பு அமைச்சகம்
நவம்பர் 17ம் தேதி முதல் 20ம் வரை 2ம் கட்ட மலபார் கூட்டு பயிற்சி
இரண்டாம் கட்ட மலபார் கடற்படை கூட்டு பயிற்சி மேற்கு இந்திய கடல் பகுதியை ஒட்டியுள்ள, வடக்கு அரபிக் கடல் பகுதியில் 2020 நவம்பர் 17ம் தேதி முதல் 20ம் தேதி வரை நடக்கிறது.
இந்தியா, அமெரிக்கா, ஜப்பான், ஆஸ்திரேலியா நாடுகளின் கடற்படைகள் இணைந்து மேற்கொண்ட மலபார் முதல் கட்ட கூட்டு பயிற்சி, வங்க கடல் பகுதியில் நவம்பர் 3ம் தேதி முதல் 6ம் தேதி வரை நடந்தது. இதில் ஏற்பட்ட ஒத்துழைப்பை, முன்னோக்கி கொண்டு செல்ல 2ம் கட்ட மலபார் கூட்டு பயிற்சி நடத்தப்படுகிறது. இதில் இந்தியா, அமெரிக்கா, ஜப்பான், ஆஸ்திரேலியா கடற்படைகளை இடையே அதிகரிக்கும் சிக்கலான நடவடிக்கைகளில் ஒருங்கிணைந்து செயல்படுவது குறித்த பயிற்சிகள் நடக்கும்.
இந்திய கடற்படையின் விமானம் தாங்கி போர்க்கப்பல் விக்ரமாதித்யா தலைமையிலான இந்திய கடற்படை குழு, நிமிட்ஸ் விமானம் தாங்கி போர்க்கப்பல் தலைமையிலான அமெரிக்க கடற்படை ஆகியவற்றை மையமாக கொண்டு கூட்டு பயிற்சிகள் நடைபெறும். இந்த இரண்டு விமானம் தாங்கி போர்க்கப்பல்களுடன், கூட்டு பயிற்சியில் கலந்து கொள்ளும் மற்ற நாடுகளின் போர்க்கப்பல்கள், நீர்மூழ்கி கப்பல்கள் மற்றும் கடற்படை போர் விமானங்கள் இணைந்து 4 நாட்கள் தீவிர போர் பயிற்சியில் ஈடுபடும்.
விக்ரமாதித்யா கப்பலில் உள்ள மிக் 29கே ரக போர் விமானங்கள், அமெரிக்காவின் நிமிட்ஸ் கப்பலில் உள்ள எப்-18 போர் விமானங்கள், இ2சி ஹாக்கேயி ரக விமானங்களும், கப்பல்களின் குறுக்கே பறந்து போர் பயிற்சியில் ஈடுபடுகின்றன. மேலும், கப்பல்கள் மற்றும் நீர் மூழ்கி கப்பல்களை தாக்கும் அதிநவீன போர் பயிற்சிகளும் மேற்கொள்ளப்படுகின்றன. இந்த பயிற்சியின் போது, நான்கு நாட்டு கடற்படை கப்பல்களிலும் உள்ள ஆயுதங்களும் பயன்படுத்தப்படுகின்றன.
இந்திய கடற்படை சார்பில் ஐஎன்எஸ் விக்ரமாதித்யா, கொல்கத்தா, சென்னை, தல்வார், தீபக் ஆகிய போர்க்கப்பல்கள், ஐஎன்எஸ் கந்தேரி நீர்மூழ்கி கப்பல், பி81 கடற்படை கண்காணிப்பு விமானங்கள் ஆகியவை மேற்கு மண்டல கடற்படை தலைமை அதிகாரி ரியர் அட்மிரல் கிருஷ்ணா சுவாமிநாதன் தலைமையில், கலந்து கொண்டு தங்கள் திறனை வெளிப்படுத்தவுள்ளன.
மேலும் விவரங்களுக்கு கீழ்கண்ட ஆங்கில செய்திக்குறிப்பை காணவும்;https://pib.gov.in/PressReleasePage.aspx?PRID=1673165
ஜல்சக்தி அமைச்சகம்
தேசிய ஜல் ஜீவன் இயக்கத்தின் கீழ் குழாய் மூலம் குடிநீர் இணைப்பு
அனைவருக்கும் தரமான குடிநீர் கிடைக்க திட்டமிட்டு பணியாற்றுவது மாநில அரசின் கடமை என்று போதிலும், மாநில அரசின் செயல்பாட்டுக்கு துணை நிற்கும் வகையில், மத்திய அரசு தொழில்நுட்பம் மற்றும் நிதி உதவிகளை செய்து வருகிறது.
அந்த வகையில், 2024-ஆம் ஆண்டுக்குள் கிராமத்தின் ஒவ்வொரு வீட்டிற்கும் குழாய் குடிநீர் விநியோகத்தை உறுதி செய்வதற்காக மத்திய அரசு மாநில அரசுகளுடன் இணைந்து ஜல் ஜீவன் இயக்கத்தை கடந்த 2019ஆம் ஆண்டு ஆகஸ்ட் மாதம் அமல்படுத்தியது. இந்தத் திட்டத்தின் கீழ் இதுவரை, கிராமப்புறங்களில் 7.48 கோடி வீடுகளுக்கு குழாய் மூலம் குடிநீர் இணைப்பு வழங்கப்பட்டுள்ளது. நாடு முழுவதும் உள்ள 19.36 கோடி கிராம வீடுகளில், 13.12.2022 வரை 10.71 கோடி வீடுகளில் குழாய் மூலம் குடிநீர் விநியோகம் வழங்கப்பட்டுள்ளது.
தமிழகத்தில், இதுவரை 1 கோடியே 25 லட்சம் வீடுகளில் குடிநீர் குழாய் இணைப்பு வழங்கப்பட்டுள்ளது.
மாநிலங்களவையில் இன்று எழுப்பப்பட்ட கேள்விக்கு மத்திய ஜல் சக்தித் துறை இணை அமைச்சர் திரு பிரகலாத் சிங் படேல் எழுத்துப்பூர்வமாக அளித்த பதிலில் இவ்வாறு தெரிவித்துள்ளார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1884861
சிறப்பு சேவைகள் மற்றும் கட்டுரைகள்
ஐஎஸ்ஐ முத்திரையை தவறாக பயன்படுத்திய தனியார் நிறுவனத்தில் பிஐஎஸ் அதிகாரிகள் சோதனை
ஐஎஸ்ஐ முத்திரையை தவறாக பயன்படுத்தப்படுவதாக இந்திய தர நிர்ணய அமைவனத்தின் சென்னை கிளை அலுவலகத்திற்கு வந்த புகாரை அடுத்து, பிஐஎஸ் அதிகாரிகள் குழு ஓசூர் அருகே கோவிந்த அக்ரஹாரம் கிராமத்தில் உள்ள ஸ்ரீபாலாஜி கெபாசிட்டர்ஸ் பிரைவேட் லிமிடெட் நிறுவனத்தில் சோதனை மேற்கொண்டனர். அப்போது ஐஎஸ்ஐ முத்திரையை தவறாக பயன்படுத்தி மோட்டார் மின்தேக்கிகள் உற்பத்தி செய்யப்படுவது கண்டுபிடிக்கப்பட்டது. இதைத் தொடர்ந்து சுமார் 155 எண்ணிக்கையிலான மாற்று மின்னோட்ட மோட்டார் மின்தேக்கிகள்  பறிமுதல் செய்யப்பட்டன.
மேலும் இந்திய தர நிர்ணயச் சட்டம், 2016 இன் கீழ் குற்றவாளிக்கு எதிராக நடவடிக்கை எடுக்கப்படுகிறது. இந்தக் குற்றத்திற்கு இரண்டு ஆண்டுகள் வரை சிறைத்தண்டனை அல்லது 2 லட்சம் ரூபாய் வரை அபராதம் விதிக்கப்படும்.
ஐஎஸ்ஐ முத்திரையை தவறாக பயன்படுத்துவோர் பற்றி, பிஐஎஸ் தெற்கு மண்டல அலுவலகம், சிஐடி வளாகம், 4வது குறுக்கு சாலை, தரமணி, சென்னை- 113 என்ற முகவரியிலோ, BIS CARE APP செயலி மூலமோ அல்லது cnbo2@bis.gov.in என்ற மின்னஞ்சல் முகவரியிலோ தெரிவிக்கலாம். மேற்கண்ட தகவல் பிஐஎஸ் தெற்கு மண்டல அலுவலகம் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 17.31 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1825658
பிரதமர் அலுவலகம்
வெற்றி தினத்தையொட்டி 1971-ஆம் ஆண்டு போர் வெற்றிக்காக போராடிய ஆயுதப்படையினருக்கு பிரதமர் மரியாதை செலுத்தினார்
வெற்றி தினத்தையொட்டி 1971-ஆம் ஆண்டு போரில் இந்தியா மகத்தான வெற்றியை அடைவதை உறுதி செய்த துணிச்சல் மிக்க அனைத்து ஆயுதப்படையினருக்கும் பிரதமர் திரு நரேந்திர மோடி மரியாதை செலுத்தியுள்ளார்.
இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது;
“விஜய் தினத்தையொட்டி, 1971-ஆம் ஆண்டு போரில் இந்தியா மகத்தான வெற்றியை அடைவதை உறுதி செய்த துணிச்சல் மிக்க அனைத்து ஆயுதப்படையினருக்கும் நான் மரியாதை செலுத்துகிறேன். நமது நாட்டை பாதுகாப்பாக வைத்திருப்பதற்காக ஆயுதப்படையினருக்கு நாடு எப்போதும் நன்றிக்கடன் பட்டிருக்கும்”.
-----
(SRI/PKV/KPG/RR
(
ஐஃஎப்எஸ்சி ஆணையம்
சர்வதேச நிதி சேவை மையங்கள் ஆணையம்  ஐஐஎம்எல் –இஐசியுடன் புரிந்துணர்வு ஒப்பந்தத்தில் கையெழுத்திட்டது
உத்தரப்பிரதேசத்தில் ஐஐஎம்  லக்னோ இஐசி, நொய்டா வளாகத்தில் சர்வதேச நிதி சேவை மையங்கள் ஆணையம் , ஐஐஎம்எல் – இஐசியுடன் புரிந்துணர்வு ஒப்பந்தத்தில் இன்று கையெழுத்திட்டது.
ஃபின்டெக், டெக்ஃபின் நிறுவனங்களுக்கு ஆதரவு அளிப்பதற்கும், எளிமைப்படுத்துவதற்கும் ஐஎஃப்எஸ்சிஏ, ஐஐஎம்எல், இஐசி இடையே புரிந்துணர்வு மற்றும் ஒத்துழைப்பை ஏற்படுத்தும் நோக்கில் ஒப்பந்தம் கையெழுத்தானது.
ஐஎஃப்எஸ்சிஏ என்பது, காப்பீட்டுத் துறை உட்பட, சர்வதேச நிதிச் சேவைகளை மேம்படுத்துவதற்கும் ஒழுங்குபடுத்துவதற்குமான பொறுப்புடையதாகும். இது, இந்தியாவின் பிற பகுதிகளிலிருந்து வேறுபட்டு, ஒரு தனி சர்வதேச நிதி அதிகார வரம்பாகக் கருதப்படுகிறது. ஐஎஃப்எஸ்சிஏ என்பது வலுவான உலகளாவிய இணைப்பை உருவாக்குவதையும், இந்தியப் பொருளாதாரத்தின் தேவைகளில் கவனம் செலுத்துவதையும், பிராந்திய மற்றும் உலக அளவில் சர்வதேச நிதித் தளமாகச் செயல்படுவதையும் நோக்கமாகக் கொண்டுள்ளது.
மேலும் விவரங்களுக்கு இந்த ஆங்கில செய்திக்குறிப்பைக் காணவும்;https://pib.gov.in/PressReleasePage.aspx?PRID=1938731
நிதி அமைச்சகம்
இந்தியா – சிங்கப்பூர் இடையே நிதி சார்ந்த தொழில்நுட்ப ஒத்துழைப்பு இணை பணிக்குழு அமைப்பது தொடர்பான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்.
இந்தியா – சிங்கப்பூர் இடையே நிதி சார்ந்த தொழில்நுட்ப ஒத்துழைப்பு இணை பணிக்குழு அமைப்பது தொடர்பாக இந்த ஆண்டு ஜூன் மாதம் கையெழுத்தான புரிந்துணர்வு ஒப்பந்தத்திற்கு இன்று புதுதில்லியில் பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
பயன்கள்:
இந்தியா-சிங்கப்பூர் இடையே நிதி சார்ந்த தொழில்நுட்பத்தில் ஒத்துழைப்புக்களை மேம்படுத்துவதற்காக இருநாடுகளும் இணைந்து இணை பணிக்குழுவை அமைத்துள்ளன. இந்த ஒத்துழைப்பு நிதிச் சார்ந்த விஷயங்களில் இருநாடுகளுக்கும் பரஸ்பரம் பயனளிக்கும். பண பரிவர்த்தனையில் பாதுகாப்பு, டிஜிட்டல் முறையில் பண பரிவர்த்தனை, மின்னணு பண பரிவர்த்தனைக்கு வசதியாக ரூபாய் ஒருங்கிணைப்பு, யுபிஐ துரித பண பரிவர்த்தனை தொடர்பு உள்ளிட்ட பல நிதிச் சேவைகளை இருநாடுகளும் இந்த புரிந்துணர்வு ஒப்பந்தத்தின் மூலம் பெறமுடியும். ஆசிய பிராந்தியத்தில் நிதிச் சந்தைகளை ஒழுங்குப்படுத்துவதற்கும், நிதிச் சந்தை, காப்பீட்டுத் துறை பிரச்சினைகளுக்கு தீர்வு காணவும் இந்த ஒப்பந்தம் உதவும்.
புதிய மற்றும் புதுப்பிக்கத்தக்க எரிசக்தி அமைச்சகம்
3000 மின்சாரக் கார்களை வாங்குவதற்கு ப்ளூஸ்மார்ட் மொபிலிட்டிக்கு ரூ 268 கோடியை ஐரெடா கடன்
தில்லி-தேசிய தலைநகர் பகுதியில் மின்சார வாகனங்களை ஊக்குவிக்கும் முயற்சியின் ஒரு பகுதியாக, இந்திய புதுப்பிக்கத்தக்க எரிசக்தித் துறையின் மிகப்பெரிய கடன் வழங்குநரான இந்திய புதுப்பிக்கத்தக்க எரிசக்தி மேம்பாட்டு முகமை , முழுவதும் மின்சாரத்தில் இயங்கும் 3,000 கார்களை வாங்குவதற்கு ப்ளூஸ்மார்ட் மொபிலிட்டிக்கு ரூ 267.67 கோடி கடனாக வழங்க ஒப்புதல் அளித்துள்ளது.
புதிய மூலதனத்தைப் பயன்படுத்தி 3,000 மின்சார கார்களை வாங்கும் புளூஸ்மார்ட் மொபிலிட்டி, அதன் செயல்பாடுகளை இதன் மூலம் விரிவாக்கும். கடனில் இருந்து முதல் தவணையாக ரூ 35.70 கோடியை நிறுவனத்திற்கு ஐரெடா வழங்கியுள்ளது.
இது குறித்து பேசிய ஐரெடா தலைவர் மற்றும் நிர்வாக இயக்குநர் திரு பிரதீப் குமார் தாஸ் "இந்தியாவில் மின்சார வாகன பயன்பாட்டிற்கு மிகப்பெரிய வளர்ச்சி சாத்தியம் என்று நாங்கள் நம்புகிறோம். இந்தியாவின் தேசிய தலைநகர் பகுதியில் ப்ளூஸ்மார்ட் சேவைகளை வழங்கி வருகிறது,” என்றார்.
மேலும் பேசிய அவர், “இந்தியாவை தூய்மையான மற்றும் பசுமையான நாடாக மாற்றுவதற்கான எங்களின் முதல் பெரிய முதலீடு இதுவாகும். நாட்டில் உள்ள தூய்மையான ஆதாரங்களை நோக்கி போக்குவரத்தை நகர்த்துவதற்கான முன்னேற்றத்தை விரைவுபடுத்துவதற்கு மின்சார வாகன திட்டங்களுக்கு நிதியளிப்பதை ஐரெடா எதிர்நோக்குகிறது,” என்றார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1812251
பாதுகாப்பு அமைச்சகம்
ஹிண்டன் விமானப்படை நிலையத்தில் முதலாவது 'பாரத் ட்ரோன் சக்தி 2023' கண்காட்சி பாதுகாப்பு அமைச்சரால் தொடங்கி வைக்கப்பட்டது
உத்தரப்பிரதேசத்தின் காசியாபாத்தில் உள்ள ஹிண்டன் விமானப்படை நிலையத்தில் முதலாவது 'பாரத் ட்ரோன் சக்தி 2023' கண்காட்சியை பாதுகாப்பு அமைச்சர் திரு ராஜ்நாத் சிங் 2023,செப்டம்பர் 25 அன்று தொடங்கி வைத்தார். இதை இந்திய விமானப்படை மற்றும் இந்திய ட்ரோன் சம்மேளனம் இணைந்து ஏற்பாடு செய்துள்ளன. 2023,செப்டம்பர் 25, 26 ஆகிய தேதிகளில் நடைபெறும் இந்த இரண்டு நாள் நிகழ்வில் நாடு முழுவதிலுமிருந்து 75-க்கும் மேற்பட்ட ட்ரோன் புத்தொழில் நிறுவனங்கள் பங்கேற்கின்றன.
இந்த நிகழ்வின் போது இடம்பெறும் ட்ரோன்கள் பல்வேறு ராணுவ மற்றும் சிவில் பயன்பாடுகளுக்கு பயன்படுத்தப்படலாம். தொடர்ச்சியான வான்வழி மற்றும் நிலையான செயல்விளக்கங்கள் மூலம் தங்கள் திறன்களை வெளிப்படுத்துவதன் மூலம், 2030-க்குள் இந்தியாவை ஒரு பெரிய ட்ரோன் மையமாக மாற்றுவதற்கான அரசின் முன்முயற்சியை வலுப்படுத்த விமானப்படை மற்றும் இந்தியே ட்ரோன் கூட்டமைப்பு முயற்சிக்கின்றன.
பாரத் ட்ரோன் சக்தி 2023 -ன் தொடக்கத்தைத் தொடர்ந்து முதல் சி -295 மெகாவாட் போக்குவரத்து விமானம் இந்திய விமானப்படையில் முறைப்படி சேர்க்கப்பட்டது.
பாதுகாப்பு அமைச்சர் எக்ஸ் சமூக வலை தள பதிவில், சி -295 இன் சேர்க்கை இந்திய விமானப்படையின் திறனை அதிகரிக்கும் என்று குறிப்பிட்டுள்ளார்.
வரும் ஆண்டுகளில் இந்தியாவை தன்னிறைவு அடையச் செய்வதற்கான இரண்டு முக்கிய தூண்களாக பாதுகாப்பு மற்றும் விண்வெளித் துறைகள் உள்ளன என்று அவர் கூறினார்.
ஒப்பந்தம் செய்யப்பட்ட 56 விமானங்களில் முதல் 16 விமானங்கள் 'பறக்கும்' நிலையில் இந்திய விமானப்படைக்கு வழங்கப்படும், மீதமுள்ள 40 விமானங்கள் இந்தியாவில் டாடா அட்வான்ஸ்டு சிஸ்டம்ஸ் லிமிடெட் நிறுவனத்தால் வதோதராவில் உள்ள ஆலையில் தயாரிக்கப்படும்.
சிவில் விமானப் போக்குவரத்து மற்றும் சாலை, போக்குவரத்து மற்றும் நெடுஞ்சாலைத் துறை இணை அமைச்சர் ஜெனரல் , விமானப்படைத் தளபதி ஏர் சீஃப் மார்ஷல் வி.ஆர்.சவுத்ரி, முப்படைகளின் மூத்த அதிகாரிகள், பாதுகாப்பு இணைப்புகள் மற்றும் நட்பு வெளிநாடுகளைச் சேர்ந்த அதிகாரிகள் மற்றும் இந்திய தொழில்துறை பிரதிநிதிகள் இந்த நிகழ்ச்சியில் கலந்து கொண்டனர்.
தேர்தல் ஆணையம்
பீகார் சட்ட மேலவை உறுப்பினருக்கான இடைத் தேர்தல் அறிவிப்பு
பீகார் சட்ட மேலவையில் சட்டமன்ற உறுப்பினர்களால் தேர்வு செய்யப்பட்ட திரு தன்வீர் அக்தர் என்ற உறுப்பினர் கடந்த மே மாதம் உயிரிழந்ததால் காலியாக உள்ள அந்த இடத்திற்கான இடைத்தேர்தல் தேதி அறிவிக்கப்பட்டுள்ளது.
இதன்படி, அக்டோபர் 4-ஆம் தேதி  காலை 9 மணி முதல் மாலை 4 மணி வரை தேர்தல் நடைபெறும். அன்று மாலை 5 மணிக்கு வாக்குகள் எண்ணப்படும். தேர்தலுக்கான அறிவிப்பு செப்டம்பர் 15  அன்று வெளியிடப்படும். வேட்பு மனுக்களை தாக்கல் செய்வதற்கான கடைசி நாள் செப்டம்பர் 22 . வேட்புமனுக்கள் செப்டம்பர் 23  அன்று பரிசீலனை செய்யப்படும். வேட்பு மனுக்களை திரும்ப பெறுவதற்கான கடைசி தேதி செப்டம்பர் 27  ஆகும்.
கொவிட் நெறிமுறைகளைப் பின்பற்றி இந்தத் தேர்தலை நடத்தும்படி, தேர்தல் ஆணையம் உத்தரவிட்டுள்ளது.
தேர்தல் நடத்துவதற்கான ஏற்பாடுகளின் போது கொவிட்-19 கட்டுப்பாட்டு நடவடிக்கைகள் தொடர்பான விதிமுறைகள் பின்பற்றப்படுவதை உறுதி செய்வதற்காக பீகார் மாநிலத்தைச் சேர்ந்த மூத்த அதிகாரி ஒருவரை நியமிக்குமாறு அம்மாநில அரசின் தலைமைச் செயலாளருக்கு ஆணையம் உத்தரவிட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1753446
பாதுகாப்பு அமைச்சகம்
அகில இந்திய அளவில் சிறுவர்களுக்கான குதிரையேற்றப் பயிற்சிக்கான தேர்வு மீரட் ராணுவ மையத்தில் உள்ள ஆர்விசி கல்லூரியில் பிப்ரவரி 8-ம் தேதி தொடங்கி பிப்ரவரி 12-ம் தேதி வரை நடைபெறுகிறது
சர்வதேச அளவிலான விளையாட்டுப் போட்டிகளில் இந்திய விளையாட்டு வீரர்கள் பதக்கங்களை வெல்லும் வகையில், இந்திய விளையாட்டு ஆணையம், இந்திய ராணுவம் சார்பாக சிறுவர்களுக்கான குதிரையேற்றப் பயிற்சி தேர்வுக்கு ஏற்பாடு செய்யப்பட்டுள்ளது.
இத்தேர்வை, மீரட் ராணுவ மையத்தில் உள்ள ஆர்விசி கல்லூரி, சிறுவர்கள் விளையாட்டு நிறுவனத்துடன் இணைந்து பிப்ரவரி 8-ம் தேதி முதல் பிப்ரவரி 12-ம் தேதி வரை நடத்த உள்ளது.
சிறுவர்களின் உடல் திறன் மற்றும் தொழில்நுட்பத் திறன் ஆகியவை தேர்வின் போது பரிசோதிக்கப்படும். இப்பரிசோதனையை ராணுவ விளையாட்டு மருத்துவ மையம் இந்திய விளையாட்டு ஆணைய பயிற்சியாளர்கள், கண்காணிப்பாளர்கள் மற்றும் அதிகாரிகள் மேற்கொள்ளவுள்ளனர். இதில் தேர்வு செய்யப்படுபவர்கள் தற்காலிகமாக தேர்வு செய்யப்பட்டு பின்னர் அவர்களுக்கு, இந்திய விளையாட்டு ஆணைய அதிகாரிகள் உள்ளிட்டோர் ஒப்புதல் வழங்குவார்கள்.
பதிவு நேரம்
தேர்வில் கலந்து கொள்ள விரும்புவோர் மீரட் ராணுவ மையத்தில் உள்ள ஆர்விசி மையம் மற்றும் கல்லூரிக்கு பிப்ரவரி 8-ம் தேதி காலை 7 மணி முதல் 10 மணிக்குள் வரவேண்டும்.
தகுதி
- ரெஜிமென்ட் மருத்துவ அதிகாரி மற்றும் விளையாட்டு மருந்து மைய நிபுணர் ஆகியோர் ஒப்புதல் அளிக்க வேண்டும்.
- உடலில் எந்தப் பகுதியிலாவது பச்சைக் குத்திக் கொண்டவர்கள் தேர்வு செய்யப்படமாட்டார்கள்.
- வயதில் ஏதேனும் சந்தேகம் இருந்தால் மணிக்கட்டுப் பகுதியில் எக்ஸ்ரே பரிசோதனை நடத்தப்படும்.
ஆவணங்கள்
- பயிற்சியில் கலந்து கொள்ள விரும்புபவர்கள் தங்களது பெற்றோர் அல்லது காப்பாளருடன் மீரட்டில் உள்ள ஆர்விசி கல்லூரிக்கு காலை 7 மணிக்கு முன்பாக வரவேண்டும். அப்போது உரிய ஆவணங்களை அவர்கள் கொண்டுவர வேண்டும். சான்றிதழ்களுடன் 2 பாஸ்போர்ட் அளவிலான புகைப்படங்களையும் சான்றளிக்கப்பட்ட ஆவணங்களையும் கொண்டுவர வேண்டும்.
- நகராட்சி பதிவாளர் அளித்த சிறப்பு சான்றிதழ்
- ஆதார் அட்டை
- தாசில்தாரால் வழங்கப்பட்ட இருப்பிடச்சான்று
- பள்ளிச் சான்றிதழ் மற்றும் மதிப்பெண் சான்றிதழ்
- தாசில்தாரால் அளிக்கப்பட்ட நன்னடத்தை சான்றிதழ்
- சாதி சான்றிதழ்
- குதிரையேற்ற பயிற்சி விளையாட்டில் சிறப்பிடம் பெற்றதற்கான சான்றிதழ் இருந்தால் கொண்டுவர வேண்டும். சர்வதேச தேசிய ராணுவ மாநில மாவட்ட அளவில் பதக்கம் வென்றவர்களுக்கு தேர்வில் முன்னுரிமை அளிக்கப்படும்.
- அண்மையில் எடுக்கப்பட்ட பாஸ்போர்ட் அளவிலான 10 புகைப்படங்கள்
- பயிற்சிக்கு தேர்ந்தெடுக்கப்பட்டவர்கள் தவறான தகவல்களை அளித்தது தெரியவந்தால் அவர்கள் தகுதி நீக்கம் செய்யப்படுவார்கள். அவர்களுக்கான செலவிடப்பட்ட பயிற்சிக் கட்டணத்தை பெற்றோர் அல்லது காப்பாளர் அரசு கருவூலத்திற்கு திரும்ப செலுத்த வேண்டும்.
- பயிற்சிக்கான தேர்வின் போது காயம் ஏதும் ஏற்பட்டால் அதற்கு ஆர்விசி மையம் மற்றும் கல்லூரி பொறுப்பேற்காது.
மேலும் விவரங்களுக்கு: அதிகாரி, சிறுவர்கள் விளையாட்டு நிறுவனம், ஆர்விசி மையம் மற்றும் கல்லூரி, மீரட் கண்டோன்மென்ட், உத்தரப்பிரதேசம் அலுவலகத்தை தொடர்பு கொள்ள வேண்டும்.
-----
(Visitor Counter : 100
பாதுகாப்பு அமைச்சகம்
பிராணவாயு மற்றும் மருத்துவ உபகரணங்களைக் கொண்டு வருவதில் இந்திய விமானப்படையும், கப்பற்படையும் தீவிரம்
கொவிட்-19 பெருந்தொற்றின் நெருக்கடியான தருணத்தில் பொது நிர்வாகத்திற்கு உதவும் வகையில் பிராணவாயுக் கொள்கலன்கள் மற்றும் மருத்துவ உபகரணங்களைக் கொண்டு சேர்க்கும் பணியில் இந்திய விமானப்படையும் இந்தியக் கடற்படையும் தீவிரமாக ஈடுபட்டு வருகின்றன.
மே 7-ஆம் தேதி வரை இந்திய விமானப்படையின் சி-17 ரக விமானத்தில் 4,904 மெட்ரிக் டன் பிராணவாயு 252 டேங்கர்களில் நாடு முழுவதும் கொண்டு செல்லப்பட்டுள்ளன. ஜாம்நகர், போபால், சண்டிகர், பனாகர், இந்தூர், ராஞ்சி, ஆக்ரா, ஜோத்பூர், பேகம்பட், புவனேஸ்வர், புனே, சூரத், ராய்பூர், மும்பை, லக்னோ, நாக்பூர், குவாலியர், விஜயவாடா, பரோடா, திமாப்பூர் மற்றும் ஹிந்தன் ஆகிய நகரங்கள் இதில் அடங்கும்.
72 கொள்கலன்களில் 1233 மெட்ரிக் டன் கிரையோஜெனிக் பிராணவாயுவையும், 1252 காலி பிராணவாயு சிலிண்டர்களையும் பல்வேறு நாடுகளிலிருந்து இந்திய விமானப்படை பெற்று வந்துள்ளது. சிங்கப்பூர், துபாய், பாங்காக், இங்கிலாந்து, ஜெர்மனி, பெல்ஜியம், ஆஸ்திரேலியா ஆகிய நாடுகளிலிருந்து கொள்கலன்களும், சிலிண்டர்களும் கொள்முதல் செய்யப்பட்டுள்ளன. மேலும் சி-17 மற்றும் ஐஎல்-76 ரக விமானங்களில் கிரையோஜெனிக் பிராணவாயுக் கொள்கலன்கள், பிராணவாயு உற்பத்திக் கருவிகள் மற்றும் செயற்கை சுவாசக் கருவிகள், இஸ்ரேல், சிங்கப்பூர் ஆகிய நாடுகளிலிருந்து கொண்டு வரப்படவுள்ளன.
இந்தியக் கடற்படையின் தல்வார், கொல்கத்தா, ஐராவதம், கொச்சி, தாபார், த்ரிகண்ட், ஜலஷ்வா, ஷர்துல் ஆகிய கப்பல்கள் நட்பு நாடுகளிலிருந்து பிராணவாயுக் கொள்கலன்கள்/ சிலிண்டர்கள்/ செறிவூட்டிகள் மற்றும் இதர உபகரணங்களைக் கொண்டு வருகின்றன.
ஐ.என்.எஸ் தல்வார் கப்பலில் 27 மெட்ரிக் டன் பிராணவாயு, 2 கொள்கலன்களில் பஹ்ரைன் நாட்டிலிருந்து கடந்த திங்கட்கிழமையன்று நியூ மங்களூர் வந்தடைந்தது. பிராணவாயு சிலிண்டர்கள், செறிவூட்டிகள், கொள்கலன்களுடன் குவைத், தோஹா, கத்தார், சிங்கப்பூர் ஆகிய நாடுகளிலிருந்து கூடுதலாக பல கப்பல்கள் வரும் நாட்களில் இந்தியா வந்தடைய உள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716805
ரெயில்வே அமைச்சகம்
இந்திய ரயில்வே கட்டமைப்பில் 50 வந்தே பாரத் ரயில்கள் அறிமுகம்
தொலைநோக்குத் திட்டம் 2024ன் கீழ், 01.04.2023 நிலவரப்படி, மொத்தம் 251 ரயில்வே உள்கட்டமைப்புத் திட்டங்கள்  மொத்தம் 29,147 கி.மீ நீளம் கொண்டவை, இதில் உத்தரபிரதேசம், மத்தியப் பிரதேசம் மற்றும் மகாராஷ்டிராவில் முழுமையாக / பகுதியாக வரும் திட்டங்கள் உட்பட நாடு முழுவதும் 4.92 லட்சம் கோடி செலவாகும்.
தற்போது, ரயில்வே அமைச்சகம் லூதியானாவிலிருந்து சோன்நகர்  வரை கிழக்கு பிரத்யேக சரக்கு நடைபாதை மற்றும் ஜவஹர்லால் நேரு துறைமுக முனையத்திலிருந்து தாத்ரி  வரை மேற்கு பிரத்யேக சரக்கு நடைபாதை) ஆகிய இரண்டு பிரத்யேக சரக்கு வழித்தடங்களை  நிர்மாணிக்கும் பணியை மேற்கொண்டுள்ளது. இதுவரை அனுமதிக்கப்பட்ட 2843 கி.மீ. நீள டி.எஃப்.சி.யில் 2196 கி.மீ  முடிக்கப்பட்டுள்ளது.
ரயில்களை விரைவுபடுத்துவது என்பது இந்திய ரயில்வேயில் ஒரு தொடர்ச்சியான முயற்சி மற்றும் தொடர்ச்சியான செயல்முறையாகும். பயணிகள் ரயில்களை விரைவு ரயில் சேவைகளாகவும், விரைவு ரயில் சேவைகளை அதிவிரைவு ரயில் சேவைகளாகவும் மாற்றுவதன் மூலம் ரயில் சேவைகளை விரைவுபடுத்த ஐ.ஐ.டி-பாம்பேயின் உதவியுடன் கால அட்டவணையை விஞ்ஞான முறையில் சீரமைப்பதையும் ஐ.ஆர் மேற்கொண்டுள்ளது. மேலும், இந்திய ரயில்வே அதிக வேக திறன் கொண்ட வந்தே பாரத் ரயில்களை அறிமுகப்படுத்தியுள்ளது. ஜூலை 21, 2023 வரை, இந்திய ரயில்வே கட்டமைப்பில் 50 வந்தே பாரத் ரயில்கள் அறிமுகப்படுத்தப்பட்டுள்ளன.
தற்போது, மும்பை - அகமதாபாத் அதிவேக ரயில்  திட்டம் என்ற அதிவேக ரயில் திட்டம் ஜப்பான் அரசாங்கத்தின் தொழில்நுட்ப ஒத்துழைப்பு மற்றும் நிதி உதவியுடன் மேற்கொள்ளப்படுகிறது.
அதிவேக ரயில் கட்டமைப்பின் எதிர்கால சாத்தியமான வளர்ச்சிக்காக தேசிய ரயில் திட்டம் பின்வரும் பாதைகளைக் குறிப்பிடுகிறது:
 டெல்லி - வாரணாசி
 டெல்லி - அகமதாபாத்
 மும்பை - நாக்பூர்
 மும்பை - ஹைதராபாத்
 சென்னை - மைசூர்
 டெல்லி - அமிர்தசரஸ்
 வாரணாசி - ஹவுரா
ரயில்வே, தகவல் தொடர்பு மற்றும் மின்னணு மற்றும் தகவல் தொழில்நுட்ப அமைச்சர் திரு அஸ்வினி வைஷ்ணவ் இன்று மக்களவையில் ஒரு கேள்விக்கு எழுத்துப்பூர்வமாக அளித்த பதிலில் இந்த தகவலைத் தெரிவித்தார்.
ஜல்சக்தி அமைச்சகம்
கங்கா உத்சவ் என்ற பெயரில் நதிகள் திருவிழா 2022 நவம்பர் 4 ஆம் தேதி தில்லியில் கொண்டாடப்படவுள்ளது
மத்திய அமைச்சர்கள் கிஷன் ரெட்டி, கஜேந்திர சிங் ஷெகாவத் பங்கேற்கின்றனர்
கங்கா உத்சவ் என்ற பெயரில் நதிகள் திருவிழா 2022 நவம்பர் 4 ஆம் தேதி தில்லியில் கொண்டாடப்படவுள்ளது. மத்திய ஜல்சக்தி அமைச்சகத்தின் தூய்மை கங்கை தேசிய இயக்கத்தின் சார்பில் மேஜர் தயான்சந்த் அரங்கத்தில் இரண்டு அமர்வுகளாக நடைபெறும் இந்த விழாவில் காலை அமர்வில் மத்திய சுற்றுலாத் துறை அமைச்சர் திரு கிஷன் ரெட்டி தலைமை விருந்தினராக பங்கேற்கிறார். இதில் மத்திய ஜல்ஜக்தி மற்றும் பழங்குடியினர் விவகாரங்கள் துறை இணையமைச்சர் திரு பிஷ்வேஸ்வர் துடு-வும் கலந்துகொள்கிறார்.
மாலை அமர்வுக்கு மத்திய ஜல்சக்தித் துறை அமைச்சர் திரு கஜேந்திர சிங் ஷெகாவத் தலைமை வகிக்கவுள்ளார். இதில் மத்திய ஜல்சக்தி அமைச்சகத்தின் நீர்வளம், நதிகள் மேம்பாடு மற்றும் கங்கை புனரமைப்புத் துறையின் செயலாளர் திரு பங்கஜ் குமார் மற்றும் கலாச்சார அமைச்சகத்தின் செயலாளர் திரு கோவிந்த் மோகன் ஆகியோர் பங்கேற்கின்றனர்.
கங்கை உத்சவ் நதி திருவிழா 2022 –ன் மூலம் நதிகள் புனரமைப்பில் பல்வேறு தரப்பினரின் பங்களிப்பை தேசிய தூய்மை கங்கை இயக்கம் புதிய உச்சத்திற்கு எடுத்துச் செல்கிறது. நதிகளின் முக்கியத்துவத்தை உணர்த்தவும், நதிகள் தொடர்பான விழிப்புணர்வை அதிகரிக்கும் நோக்கிலும் கங்கை உத்சவ் 2022 கொண்டாடப்படுகிறது.
கங்கை உத்சவ் 2022-ல் மத்திய –மாநில மற்றும் மாவட்ட அளவில் பல்வேறு செயல்பாடுகள் இடம்பெறும். கங்கை தூய்மைக்காக அதிக நிதி வழங்கியவர்கள், ஜல்சக்தித் துறை அமைச்சரால் கவுரவிக்கப்படுவார்கள். நதிகள் உடனான இணைப்பை வலுப்படுத்த ஆர்த் கங்கா திட்டத்தில் கவனம் செலுத்தப்படும். கங்கை உத்சவ் நிகழ்ச்சியில் மாவட்ட கங்கை குழுக்கள் தீவிரமாக பங்கேற்பது உறுதி செய்யப்படும்.
கங்கை உத்சவ் 2022 –ன் ஒரு பகுதியாக சிறிய உணவுத் திருவிழாவும் நடைபெறும். நதிகள் தூய்மை தொடர்பான படம் திரையிடல் மற்றும் தகவல் விளக்க அமர்வும் இடம்பெறும். கலை, கலாச்சாரம், கதை சொல்லல், கலந்துரையாடல், இசை, நடனம் உள்ளிட்டவற்றின் கலவையாக இந்த கங்கை உத்சவ் நடைபெறவுள்ளது. இந்த திருவிழா நடைபெறும் அதே நேரத்தில் நாடுமுழுவதும் கங்கை நதிக்கரைகள் உள்ள 75 இடங்களிலும் இதுதொடர்பான நிகழ்ச்சிகள் நடைபெறும்.
2017 ஆம் ஆண்டு சிறிய அளவில் கொண்டாடப்பட்ட கங்கை உத்சவ் கடந்த 6 ஆண்டுகளாக தொடர்ந்து கொண்டாடப்பட்டு வருகிறது. 2020 ஆம் ஆண்டு 3 நாள் விழாவாக இது காணொலி வாயிலாக நடைபெற்றது.